kardosdrur/scandi-wiki huggingface dataset:
Wenche Myhre

Wenche Synnøve Myhre (født 15. februar 1947 i Kjelsås i Oslo) er en norsk sangerinde, som siden 1960'erne har haft succes med en række sange på norsk, tysk og svensk.

Hun debuterede tilbage i 1954 som barnesangerinde og begyndte at udgive singleplader hos Arne Bendixen på det norske Triola Records fra 1963. Blandt titlerne kan nævnes Katta Vår (Alley Cat), og Bli Med Ut Å Fisk .

Kort efter var succesen sikret, og hele vejen op igennem årtierne har hun optrådt for både et stort norsk publikum og et endnu større tysk publikum, som den norske pendant til vores Gitte Hænning.

I årenes løb har hun fået mange hædersbeviser, guldplader og anerkendelser, og Wenche Myhre udgav i 2004 en dobbelt-cd med alle de bedste gennem tiderne, med materiale på fem sprog.

Mærkeligt nok har de fleste af Wenche Myhres LP'er titlen Wenche Myhre, og det har ofte besværliggjort en norsk diskografi. 

Også Danmark har haft glæde af Wenche Myhre, idet hun i en periode i 1970'erne var dansk gift og bosat i Charlottenlund. Det førte bl.a. til en enkelt placering på Dansktoppen i 1977, med Det'jo disse ting der hænder, der forinden havde rykket godt i Norge. Hun synger desuden sangene på den danske udgave af Disney-filmen Bernard & Bianca fra 1977.

Wenche Myhre har lavet masser af TV, især i Tyskland, Norge og i Sverige.

Eksterne henvisninger 

 

Sangere fra Norge
Personer fra Oslo
Deltagere ved Eurovision Song Contest 1968
Tysklands Eurovision Song Contest-deltagere
Antonov

Antonov Statskompagni (), tidligere Antonov Aeronautical videnskabelige-tekniske kompleks (Antonov ASTC) () og tidligere Antonov Designbureau, er et tidligere sovjetisk og nu ukrainsk flyproduktions- og serviceselskab. Antonovs særlige ekspertise er inden for meget store fly og fly til uforberedte landingsbaner. Antonov (modelpræfiks An-) har bygget i alt ca. 22.000 fly, og tusindvis af flyene benyttes i det tidligere Sovjetunionen og i udviklingslandene.

Antonov er et statsejet selskab. Hovedkvarteret og den vigtigste produktion blev oprindeligt oprettet i Novosibirsk under ledelse af Oleg Antonov den 31. maj 1946 og blev i 1952 flyttet til Kyiv, hvor hovedkvarteret nu ligger.

Antonov har serieproduceret fly siden 1957, og har produceret fly lige fra biplanet An-2 til det gigantiske An-225 (det største civile transportfly i verden) og An-124.

Flyvemaskiner

Eksterne henvisninger 

 Antonov ASTC * Aircraft-Info.net – Antonov

 
Kyiv
Flyproducenter fra Ukraine
Chinatown (New York)

New Yorks Chinatown (beliggende på Manhattan) er en etnisk enklave med et stort antal kinesiske immigranter.

I 1980'erne havde den overhalet San Franciscos Chinatown og var blevet den største enklave af kinesiske immigranter på den vestlige halvkugle, men inden for de seneste år er den selv blevet overhalet af en mindre kendt men større enklave i det nærliggende Flushing.
Naruhito af Japan

Kejser Naruhito af Japan (født 23. februar 1960) er den 126.  af Japan (ifølge den traditionelle nummerering i Japan). Den 1. maj 2019 overtog han tronen efter sin far, der abdicerede som kejser dagen forinden. Han er søn af kejser Akihito af Japan og kejserinde Michiko.
Han blev i 1993 gift med diplomaten Masako Owada (f. 1963), og sammen har de et barn, datteren Aiko af Japan.

Han blev indsat som kejser af Japan ved en ceremoni d. 1. maj 2019.

Navn 
Kejserens personlige navn er . I Vesten omtales han derfor oftest som Kejser Naruhito, men blandt japanere bliver kejseren ikke omtalt ved sit fornavn. Efter sin tronbestigelse omtales han som , der kan forkortes til . På skrift omtales kejseren også formelt som . Hans æra bærer navnet , og ifølge traditionen vil han blive omtalt som  efter afslutningen af sin regeringstid (se posthumt navn). Samtidig vil navnet på æraen for hans efterfølgers regeringstid også blive fastlagt.

Indsættelse som kejser 
Indsættelsen af en ny kejser i Japan er en proces, der strækker sig over nogen tid. Naruhito overtog formelt værdigheden som Japans kejser 1. maj 2019, men den egentlige kroningshøjtidelighed vil dog først finde sted d. 22. oktober 2019. De sidste i rækken af ceremonier i forbindelse med tronskiftet i Japan vil først være afholdt engang i løbet af 2020.

Uddannelse 
Kejser Naruhito har taget universitetsuddannelse i Japan på Gakushuin Universitetet (Gakushūin Daigaku), hvorefter han har studeret to år på University of Oxford. Han er det første medlem af den japanske kejserfamilie, der har studeret ved et udenlandsk universitet.

Reiwa æraen 
Naruhitos indsættelse som kejser betød tillige afslutningen på Heisei æraen, som har været betegnelsen for hans fars regeringstid. Naruhitos regeringstid vil blive benævnt Reiwa (令和) æraen.

Tronfølge 
Da Naruhitos datter ikke kan arve den japanske kejsertrone, vil det i stedet være Naruhitos lillebror Fumihito der fra 1. maj 2019 indtræder som tronarving. Den formelle titel som tronfølger vil Fumihito dog først få tildelt ved en ceremoni d. 19. april 2020.

Da Fumihitos to døtre heller ikke har del i arvefølgen i Japan vil den næste i tronfølgen efter Fumihito være hans søn prins Hisahito. Efter prins Hisahito er der blot én yderligere tronfølger i den japanske kejserfamilie, nemlig Naruhitos farbror Masahito, prins Hitachi (f. 1935), som er en yngre bror til kejser Akihito.

Dekorationer 
 : Ridder af Elefantordenen (R.E.)  (2004)
 : Storkors med kæde af Sankt Olavs Orden (No.St.O.1.)  (2001)
 : Ridder af Serafimerordenen  (2007)

Referencer 

Kejsere fra Japan
Nuværende statsoverhoveder
Storkors af Sankt Olavs Orden
Karl Bjarnhof

Karl Otto Bjarnhof f. Andersson den 28. januar 1898 i Vejle død 19. juni 1980 i Nærum) var en dansk forfatter og journalist.

Bjarnhof blev blind i 1918 og skrev flere bøger om blinde. Han blev især kendt som researcher og interviewer på DR, i TV's barndom. Han var desuden cellist og kirkeorganist og satte også musik til en del af Poul Henningsens tekster. Den 28. november 1960 stiftede Karl Bjarnhof Det Danske Akademi sammen med kunsthistorikeren Christian Elling, der begge var medlemmer af Akademiet til deres død.

Han var far til skuespilleren Hannah Bjarnhof og farfar til fotografen Morten Bjarnhof.

Eksterne links 
 
 Karl Bjarnhof på Dansk Forfatterleksikon
 

Novelleforfattere fra Danmark
Romanforfattere fra Danmark
Faglitterære forfattere fra Danmark
Digtere fra Danmark
Journalister fra Danmark
Det Danske Akademi
Personer i Kraks Blå Bog (afdøde)
Organister fra Danmark
Cellister fra Danmark
Riddere af 1. grad af Dannebrog
Personer fra Vejle
Ansatte i DR
Redaktører fra Danmark
Riddere af Æreslegionen
Modtagere af Nordstjerneordenen
Modtagere af Boghandlernes gyldne Laurbær
Dansksprogede forfattere fra Danmark
Antikommunister fra Danmark
Iljusjin

Iljusjin (russisk: Илью́шин) er et russisk (tidligere sovjetisk) firma som laver flyvemaskiner. Det blev grundlagt af Sergej Vladimirovitj Iljusjin. Alle modeller starter med præfikset "Il-" (i som i India og l som i Lima).

Iljusjin er som de øvrige større russiske flyproducenter lagt ind under selskabet United Aircraft Corporation, der er ejet af den russiske regering.

Flytyper udviklet af Iljusjin 

Her er en liste over Iljusjin-fly og deres tilhørende NATO-rapporteringsnavn, hvis eksisterende.

Civile flyvemaskiner 

 Il-12 'Coach'
 Il-14 'Crate'
 Il-18 'Coot'
 Il-20
 Il-24
 Il-62 'Classic'
 Il-86 'Camber'
 Il-96
 Il-103
 Il-112
 Il-114
 Il-214 Multi-Role Transport Aircraft (MTA)
 RRJ (Russian Regional Jet)

Militære flyvemaskiner 

 DB-3
 Il-2 'Bark'
 Il-4 'Bob'
 Il-10 'Beast'
 Il-20 'Coot-A'
 Il-22 'Coot-B'
 Il-28 'Beagle'
 Il-38 'May'
 Il-76 'Candid'
 A-50 'Mainstay'
 Il-78 'Midas'
 Il-80 'Maxdome'
 Il-82

Eksperimentalfly og prototyper 

 A-60 eksperimentel Il-76 med laservåben
 I-21 jagerfly
 Il-1 jagerfly
 Il-6 bombefly
 Il-8 jagerbomber
 Il-16 jagerbomber
 Il-18 passagerfly
 Il-20 jagerbomber
 Il-22 bombefly
 Il-30 bombefly
 Il-32 svævefly
 Il-40 jagerbomber
 Il-46 bombefly
 Il-54 bombefly
 Il-102 jagerbomber

Eksterne henvisninger 

 Officiel hjemmeside (på russisk/engelsk)

 
Flyproducenter fra Rusland
Etableret i 1933
Virksomheder i Moskva
United Aircraft Corporation
Flyproducenter fra Sovjetunionen
Georg Jensen

Georg Arthur Jensen (31. august 1866 i Raadvad – 2. oktober 1935 i Hellerup) var en dansk sølvsmed og designer. Han stiftede sølvsmedjen, der bærer hans navn.

Som 14-årig begyndte han at arbejde som sølvsmed, og hans vision var at blive en stor billedhugger. I 1892 blev han færdiguddannet på Det Kongelige Danske Kunstakademi som billedhugger og udstillede de følgende år skulpturer forskellige steder i København.

I 1898 begyndte han at arbejde hos Bing & Grøndahl og i 1900 udstillede han i Rom og Firenze, samt på Verdensudstillingen i Paris 1900.

Efter adskillige kunstneriske eksperimenter, åbnede han i 1904 en sølvsmedje i Bredgade 36; butikken blev en kæmpesucces, og i 1912 åbnede den første Georg Jensen-butik i København. I 1914 åbnede den første filial i Berlin. Selv om det gik ned ad bakke under 1. verdenskrig, fik han et stort comeback efter krigen, og han åbnede butikker i Stockholm, Paris og London.

Georg Jensen blev i 1923 en række designpriser i Barcelona, Rio de Janeiro og Bruxelles. Året efter åbnede den første Georg Jensen-butik i New York City. 1924 flyttede han til Paris, men i 1926 flyttede han tilbage til København som en nu globalt anerkendt designer og levede et mere fredeligt liv. Han designede bl.a. nye produkter til sine egne butikker frem til sin død i 1935.

Hans søn, Søren Georg Jensen (1917-1982) blev også sølvsmed og billedhugger, og mellem 1962-1974 var kunstnerisk direktør for der firma hans far startede.

Kilder 
 L.C. Nielsen, Georg Jensen - en kunstnerbiografi, 1920
 Walther Schwartz, Georg Jensen. En kunstner - hans tid og slægt, 1958
 Michael Krogsgaard m.fl., Den ukendte Georg Jensen, 2004
 Murray Moss og Thomas Loof, Georg Jensen Reflections, Rizzoli, 2014
 Michael Krogsgaard, Georg Jensen 150 år : en udstilling på Sophienholm 9.7 - 4.9.2016 om sølvsmed og billedhugger Georg Jensen, 2017

Eksterne henvisninger 

 Den officielle hjemmeside for Georg Jensen-produkter
 
 

Billedhuggere fra Danmark
Danskere i 1800-tallet
Danskere i 1900-tallet
Sølvsmede fra Danmark
Personer i Kraks Blå Bog (afdøde)
Fabrikanter fra Danmark
Personer i Dansk Biografisk Leksikon
Ronaldinho

Ronaldo de Assis Moreira, bedre kendt som Ronaldinho (født 21. marts 1980 i Porto Alegre) er en brasiliansk tidligere fodboldspiller.

Han blev hurtigt verdenskendt efter skiftet fra franske Paris SG til spanske FC Barcelona. Efter 3 års ophold i den italienske klub AC Milan, blev Ronaldinho solgt i januar 2011, til sit brasilianske Flamengo.

I 2004 og 2005, hvor han spillede i FC Barcelona blev Ronaldinho kåret som verdens bedste fodboldspiller.

Han opnåede 97 kampe og 33 mål for det brasilianske fodboldlandshold.

Eksterne henvisninger 

 

Fodboldspillere fra Brasilien
Fodboldspillere fra Grêmio Foot-Ball Porto Alegrense
Fodboldspillere fra Paris Saint-Germain
Fodboldspillere fra FC Barcelona
Fodboldspillere fra AC Milan
Verdensmestre i fodbold
Personer fra Porto Alegre
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Horcrux

En horcrux er en genstand i det fiktive Harry Potter-univers. I filmen Harry Potter og Halvblodsprinsen udtales ordet "horkruks" men stavelsen er den samme.

En måde at opnå udødelighed med. Den fungerer ved, at man dræber et andet menneske, og når det sker, løsrives en del af ens sjæl, som man derefter indfanger i en genstand ved hjælp af en trylleformular. Genstanden, hvori sjælestykket er indkapslet, kaldes for en horcrux. Det er muligt at trække sit sjælestykke tilbage fra horcruxen, men der er kun en måde at gøre det på: Ved anger, men det kan blive det sidste, man kommer til at gøre, eftersom det er utroligt pinefuldt.
Man kan kun destruere en horcrux ved hjælp af "noget, der uskadeliggør horcruxen så endegyldigt, at den er hinsides magisk gendannelse" ( Albus Dumbledore i Harry Potter og Halvblodsprinsen ) dvs: meget stærk magi, f.eks. giften fra en basilisktand – fordi der er kommet basilisk-gift på Godric Gryffindors sværd, kan dette også ødelægge en horcrux.

Den onde Lord Voldemort er én ud af to kendte personer i Harry Potter-universet, som har gjort brug af horcruxer. Han lavede syv af dem: Hans egen (Romeo Gåde Detlev Juniors) gamle dagbog, (som Ginny Weasley finder på Harry Potters andet skoleår),  Salazar Slytherins medaljon, hans mors families ring, Hufflepuffs pokal, Ravenclaws diadem og sin slange Nagini. Harry selv er også en Horcrux. 
Harrys horcrux er et uheld, der er opstået ved Voldemorts mislykkede forsøg på at dræbe ham. Først når disse er tilintetgjort, kan man slå Lord Voldemort ihjel.

Eftersom Harry selv – ved en fejl – er blevet en horcrux, da Voldemort prøvede at dræbe ham, da Harry kun var et år, bliver han nødt til at lade sig dræbe. 
Harry opsøger Voldemort i Den Forbudte Skov, og bliver endnu en gang ramt af forbandelsen Avada Kedavra.
Voldemort troede, at han ville blive stærkere ved at bruge Harrys blod til at fremstille sin nye krop med. Derfor har han selv en del af Lily Potters beskyttelse i sig. Det gør, at han ikke kan dræbe Harry, men blot ødelægge sit sjælefragment, der har taget bo i Harry i 15 år.

Altså tilintetgør Harry Potter Romeo Gådes dagbog, Dumbledore ødelægger familien Barks ring, Ron Weasley destruerer medaljonen, Hermione Granger ødelægger Hufflepuffs bæger, Ravenclaws diadem bliver ødelagt af Harry efter Crabbes Fiendfyre i fornødenhedsrummet, Neville Longbottom hugger hovedet af Voldemorts slange Nagini, som også er en horcrux, og endelig ødelægger Voldemort selv den syvende horcrux, der havde taget bo i Harry Potter.
 
Den anden person i Harry Potter-universet er én, der er på Troldmandskort, den allerførste Basilisk-skaber Herpo den Fæle. Han skabte én Horcrux; det er dog uvist, hvad der var hans Horcrux, og hvem der tilintetgjorde den. Det er dog en mulighed, at han brugte sin Basilisk.

Galleri 

Harry Potter
Magiske objekter
Evangelist (flertydig)

Evangelist betyder flere forskellige ting:

 Evangelist – en forfatter til et evangelium.
 Missionær – en kristen, som forkynder evangeliet.
 Evangelist (organisation) – en dansk missionsorganisation.
Pasporta Servo

Pasporta Servo (Pas-service) er en service til rejsende som taler sproget esperanto. 
Det er en fortegnelse over mennesker fra lande på alle kontinenter, som er villige til at have andre esperanto-talende boende gratis i deres hus. 

I 2005 var der 1364 værter i 89 lande, men den geografiske fordeling er noget skæv, for eksempel i 2004, hvor fordelingen var som det fremgår af nedenstående oversigt:

Pasporta Servo bliver udgivet hvert år af TEJO, verdensorganisationen for unge esperanto-talende.

Se også 
Amikeca Reto
Sofa-surfing

Eksterne henvisninger 

 Den officielle Pasporta Servo webside 

Esperanto
Informationskataloger
Deleøkonomi
Pearl Jam

Pearl Jam er et amerikansk grunge-band, dannet i 1990 i Seattle, Washington, USA.

Gruppen består af Eddie Vedder (forsanger), Jeff Ament (bassist), Mike McCready (guitarist), Stone Gossard (guitarist (rytmeguitar)) og Matt Cameron (trommeslager, siden 1998).

Gruppen opstod samtidig med Nirvana, Soundgarden, Dave Matthews Band og Alice In Chains og grundlagde hardrock-stilen (Grunge) i de tidlige 1990'ere.

Gruppen har i alt haft 5 trommeslagere (deriblandt Dave Abbruzzese), de øvrige medlemmer har været de samme gennem hele karrieren.

Gruppen har siden 2000 årligt turneret i især USA og Europa. Bandet har valgt at udgive samtlige koncerter som enten downloads eller fysiske albums.
Eddie Vedder er desuden begyndt at turnere solo.

Optræden på Roskilde Festival 2000 
Da Pearl Jam spillede på Roskilde Festival i 2000, endte det i en tragedie, hvor 9 mennesker blev mast ihjel foran Orange Scene. Tragedien medførte offentlig debat om ansvaret, hvor såvel festivalen som Pearl Jam blev anklaget for at have medvirket til ulykken. Det blev senere afgjort og understreget, at Pearl Jam ikke kunne holdes ansvarlige for ulykken, mens festivalen siden har truffet en række sikkerhedsforanstaltninger for at sikre, at ulykken ikke gentages. Tragedien påvirkede bandmedlemmerne dybt og truede selve bandets eksistens, men de besluttede sig siden for at fortsætte.

Diskografi 
 Ten (1991)
 Vs. (1993)
 Vitalogy (1994)
 Merkin Ball (1995) (Ep)
 No Code (1996)
 Yield (1998)
 Live on Two Legs (1999) (Liveoptagelser)
 Binaural (2000)
 Riot Act (2002)
 Lost Dogs (2003) (Samling af b-sider)
 Rearviewmirror (2004) (Greatest Hits)
 Pearl Jam (2006)
 Ten (2009) (Reissue)
 Backspacer (2009)
 Live On Ten Legs (2011) (Liveoptagelser)
 Pearl Jam Twenty (2011) (Soundtrack til dokumentarfilmen af samme navn)
 Lightning Bolt (2013)
 Gigaton (2020)

Kilder/referencer

Eksterne henvisninger 

 Pearl Jams officielle hjemmeside
 

Rockgrupper fra USA
Har spillet på Roskilde Festival
Grunge-grupper
Hård rock

Hård rock er en form for rock, som oprindelig blev beskrevet som en subgenre indenfor rockmusik, da den begyndte at udvikle sig i midten af 1960'erne. Genren blev især populær fra begyndelsen af 1970'erne med bands som the Who, Boston, Led Zeppelin, Deep Purple, Aerosmith, Kiss, Queen, AC/DC og Van Halen. I løbet af 1980'erne udvikledes flere grene, fx glam metal bands som Bon Jovi og Def Leppard med en poprock sound og mere rå   sounds, fx Guns N' Roses. Fælles for de bands, der knyttes til genren er brugen af hård, forvrænget elektrisk guitar, bas og trommer, undertiden også ledsaget af keyboards. Hård rock (metal rock) bruges også som en paraplybetegnelse for genrer som punk, grunge, industrial og heavy metal for samlet at adskille disse genrer fra den bløde pop- og rockmusik.

Definitioner
Hård rock kan karakteriseres ved lyden, som er høj og aggressiv og ofte med brug af forvrænger. Den elektriske guitar dominerer ofte lydbilledet med en række effekter og hyppigt også karakteristiske riffs og lange soli. <Bas og trommer fokuserer på aggressive rytmer med backbeat. hvor basguitaren arbejder sammen med trommerne, lejlighedsvis ved brug af riffs, men hyppigst som backing for guitarerne. Vokalen er ofte klagende eller skrigende, sommetider i høj skala eller endog falset.

Udvikling
Selv om The Kinks' You really got me ofte nævnes som en forgænger for heavy metal, blev begreberne indtil ca. 1970 brugt i flæng, hvorefter heavy metal skilte sig ud som definition på en selvstændig genre. 
 Mens hard rock fortsat indeholdt sin bluesbaserede rock and roll identitet, antog heavy metal en mørkere tone, som især stod i front for riffs uden det "swing"-præg, som i øvrigt kendetegnede den hårde rock.  I  1980erne udviklede heavy metal en række undergenrer, som yderligere afgrænsede de to stilarter. På trods af dette har hard rock og heavy metal udviklet sig side om side, og der har været bred diskussion om, hvorvidt bands spiller hård rock eller de spiller heavy metal. Heavy metal er generelt karakteriseret ved kraftigere distortion-lyd og mere gennemgående (simple) rytmer end den hårde rock.

Mange pionerer indenfor heavy metal, f.eks. Deep Purple og Black Sabbath vil dog ofte blive betragtet både som musikere, der spiller hård rock, og som musikere, der spiller heavy metal. Bands som AC/DC og Van Halen vil som regel kun betragtes som hård rock, især på grund af musikkens lidt langsommere tempo og den mindre udprægede brug af distortion-guitar. Et band som Iron Maiden vil som regel kun betegnes som heavy metal, især på grund af det højere tempo og de mere morbide temaer i musikken.

Et ofte anvendt kriterium til at adskille hård rock fra heavy metal er baseret på teksterne: Heavy metal handler aldrig om romantisk kærlighed, hvor hård rock af og til inkluderer ballader med romantiske afstikkere: Fx Nazareths Love Hurts og Scorpions´ Still Loving You.

Noter

Hard rock
Deck Dorval

Deck Dorval er et fælles pseudonym for forfatterne Frans van Dooren, Jef Beeckmans og Jos Deckkers. Forfatterne har udgivet 5 romaner på esperanto under dette navn.

Pseudonymer
Romanforfattere fra Holland
Grupper
Databasetransaktion

En databasetransaktion er en række operationer, der betragtes som en samlet logisk enhed eller atomisk (udelelig).

Det skal forstås sådan at enten skal databasen udføre og gemme resultatet af alle operationerne i transaktionen eller også skal intet blive ændret i databasen. Der må ikke kun blive udført halvdelen af operationerne.

Et eksempel på en atomisk operation er en ordre (invoice). I ordrens indlæggelsesproces gøres følgende:
 ilæggelse af varebestillinger.
 varebeholdning tælles ned.
 beregning af faktura/regning-beløb til bogføring på ordretidspunktet.

Databaser
Poul-Henning Kamp

Poul-Henning Kamp (født 20. januar 1966) er en dansk FreeBSD-udvikler, der blandt andet har stået for implementeringen af den meget udbredte MD5-hashalgoritme og Beerware-licensen. 

Kamp har tidligere kæmpet med routerfabrikanten D-Link i en strid om NTP-vandalisme. Han var yderligere i 2010 i en juridisk sag med den kinesiske computer-producent Lenovo vedrørende Windows Vista-licensen medfølgende hans computer. 
Kamp tabte sagen.

Kamp var tidligere skribent for fagbladet Ingeniøren, hvor han havde sin egen blog, "Phloggen". Da Ingeniøren startede bladet Version2, blev han også tilknyttet dette. Her har han også en blog, "It-skepsis".

Referencer

Ekstern henvisning 

 Poul-Henning Kamps hjemmeside på freebsd.org
 PHloggen – Poul-Hennings Blog på Ingeniøren 
 Poul-Henning Kamp på Version2

Personer fra Slagelse
Programmører fra Danmark
Dataloger fra Danmark
Danskere i 1900-tallet
Danskere i 2000-tallet
Udviklingspsykologi

Udviklingspsykologi (eng.: developmental psychology) er det fag indenfor psykologien, som beskæftiger sig med de psykologiske forandringer i individet, der sker i takt med, at det bevæger sig frem i sit livsforløb. Principielt spænder faget over hele menneskets livsbane, fra fødsel til død, men fokus har traditionelt været indsnævret til barndommen (og puberteten). Af denne grund er betegnelsen 'udviklingspsykologi' i almindelig brug ofte synonym med børnepsykologi, og en udviklingspsykolog forventes almindeligvis at være særlig kyndig på børns udvikling. Faget beskæftiger sig ikke i stort omfang med emnet personlig udvikling, hvilket navnet ellers kunne give indtryk af.

I det omfang faget omspænder voksenalderen, har fokus især været på perioder med intense forandringer (i lighed med barndom og pubertet), f.eks. i forbindelse med vigtige livsbegivenheder (pardannelse, forældreskab, m.v.). Især forandringer som følge af alderdom er blevet et vigtigt forskningsemne (gerontopsykologi).

Forskningsområder 
Udviklingspsykologien beskæftiger sig med forandringer over en bred vifte af områder, herunder:
 Motoriske færdigheder
 Problemløsningsfærdigheder og intelligensudvikling
 Begrebsudvikling og sprogtilegnelse
 Tilknytning (se tilknytningsteori)
 Følelsesmæssig udvikling
 Identitetsdannelse 
 Kønsforskelle og kønsroller
 Moralforståelse 
 Kammeratskaber og jævnaldrenderelationer

Som følge af sit brede forskningsfelt har udviklingspsykologi grænseflade med alle psykologiske kernediscipliner; neuro-, kognitions-, personligheds-, socialpsykologi m.v. 

Udviklingspsykologien huser også mere generelle (almenpsykologiske) bestræbelser på en bestemmelse af selve udviklingsbegrebet; hvori består psykologisk udvikling? Hvordan udvirkes den?, etc.

I anvendt sammenhæng er udviklingspsykologien især knyttet til klinisk børnepsykologi og pædagogisk psykologi.

Kendte udviklingspsykologiske teoretikere 
Alfabetisk efter efternavn:
 John Bowlby (med Harry Harlow og Mary Ainsworth): tilknytningsteori
 Erik H. Erikson: identitetsudvikling; udvikling i voksenalderen
 Sigmund Freud: psykoseksuelle stadier, personlighedsdannelse
 Lawrence Kohlberg: moraludvikling
 Jean Piaget: kognitiv udvikling; kognitiv stadieteori
 Daniel Stern: spædbarnets interpersonelle univers
 Lev S. Vygotsky: kulturhistoriske skole; zone for nærmeste udvikling

Litteratur 

 Jerlang, Esben (2008): “Udviklingspsykologiske teorier”. Gyldendal
 Sommer, Dion (2005): “Barndomspsykologi”. Hans Reitzels Forlag

Psykologi
Psykologiens grunddiscipliner